smcproject/ml-wiki-sentences huggingface dataset:
കേരളത്തിൽ കണ്ടു വരുന്ന അപൂർവ്വ ഇനത്തിൽപ്പെട്ട മത്സ്യമാണ് വയനാടൻ ആരകൻ .
164 വർഷങ്ങൾക്കുശേഷം ഈ ഇനത്തെ മാനന്തവാടിയിൽനിന്ന് കണ്ടെത്തിയിരുന്നു.
1849-ൽ ടി.എസ്.ജെർഡൻ എന്ന വിദേശ ശാസ്ത്രജ്ഞനാണ് മലബാറിൽ നിന്ന് ഇതിനെ ആദ്യമായി കണ്ടെത്തിയത്.
'മസ്റ്റാ സെമ്പാലസ് മലബാറിക്കസ്' എന്ന ഇവയുടെ ശാസ്ത്രീയനാമമുള്ള ഇവയ്ക്ക് 20 മുതൽ 60 സെന്റീമീറ്റർ വരെ നീളമുണ്ട്.
മുതുകിൽ മുള്ളുകളുള്ള ഇവയുടെ പാർശ്വത്തിൽ നെടുനീളത്തിൽ കാണുന്ന 11 അടയാളങ്ങൾ പ്രത്യേകതയാണ്.
മുതുകിന് താഴെയായി നീളത്തിൽ കാണുന്ന വലിപ്പമേറിയ 20 കറുത്ത പൊട്ടുകളും വേഗം തിരിച്ചറിയാവുന്ന അടയാളങ്ങളാണ്.
പൊതുവെ പച്ചനിറമുള്ള വയനാടൻ ആരകന്റെ വാസകേന്ദ്രം പാറക്കെട്ടുകൾ നിറഞ്ഞ ഉയർന്ന സ്ഥലങ്ങളിലെ അരുവികളാണ്.
വയനാടൻ കരിയിലത്തവള ഇംഗ്ലീഷ് വിലാസം https://ml.wikipedia.org/wiki/Pseudophilautus_wynaadensis
പശ്ചിമഘട്ടതദ്ദേശവാസിയായ ഒരു തവളയാണ് വയനാടൻ കരിയിലത്തവള അഥവാ Jerdon's Bush Frog.
( ശാസ്ത്രീയനാമം : Pseudophilautus wynaadensis ) .
ഇവയെ വയനാട് ബുഷ്‌ ഫ്രോഗ് എന്നും വിളിക്കുന്നുണ്ട്.
ആർദ്രമായ കാടുകളിലും മലമ്പ്രദേശങ്ങളിലും ഇവയെ കാണാം.
അപൂർവമായി തീരദേശങ്ങളിലെ കാവുകളിലും ഇവയെ കണ്ടെത്തിയിട്ടുണ്ട്.
കൂർഗ് , വയനാട് മുതൽ പെരിയാർ വരെയുള്ള പ്രദേശങ്ങളിൽ ഇവയെ കണ്ടെത്തിയിട്ടുണ്ട്.
Pseudophilautus wynaadensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വയനാടൻ കടുവ ഇംഗ്ലീഷ് വിലാസം https://ml.wikipedia.org/wiki/Macrogomphus_wynaadicus
Macrogomphus wynaadicus,Wayanad Bowtail from koottanad Palakkad Kerala
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് വയനാടൻ കടുവ ( ശാസ്ത്രീയനാമം : Macrogomphus wynaadicus ) .
പശ്ചിമഘട്ടമാണ് ഇവയുടെ പ്രധാന ആവാസ കേന്ദ്രം .
കാട്ടരുവികളിൽ വളരെ അപൂർവമായിമാത്രം ഇവയെ കണ്ടുവരുന്നു.
അത്യപൂർവ്വമായി പശ്ചിമഘട്ടത്തിന് വെളിയിലും ഇവയെ കണ്ടിട്ടുണ്ട്.
ആൺതുമ്പി പെൺതുമ്പി ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Macrogomphus wynaadicus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Macrogomphus wynaadicus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വയനാടൻ തീക്കറുപ്പൻ
നീർമുത്തന്മാർ എന്ന തുമ്പി കുടുംബത്തിൽപ്പെട്ട ഒരു കല്ലൻതുമ്പിയാണ് വയനാടൻ തീക്കറുപ്പൻ.
വയനാട്ടിൽ നിന്നും 2023 ലാണ് ഈ തുമ്പിയെ കണ്ടെത്തിയത്.
പശ്ചിമഘട്ടത്തിൽ മാത്രം കാണപ്പെടുന്ന തീക്കറുപ്പൻ തുമ്പിയുടെ സഹോദര സ്പീഷീസ് ആണ് വയനാടൻ തീക്കറുപ്പൻ .
കാഴ്ചയിൽ തീക്കറുപ്പൻ തുമ്പിയോട് വളരെയധികം സാമ്യമുണ്ടെങ്കിലും ഇവയുടെ ഉദരത്തിലെ ചുവപ്പ് പൊട്ടിന് തീക്കറുപ്പൻ തുമ്പിയെ അപേക്ഷിച്ച് വലുപ്പം കുറവാണ്.
വയനാടൻ തീക്കറുപ്പൻ തുമ്പിയുടെ ഉരസ്സിനും ഉദരത്തിനും നല്ല കറുപ്പ് നിറമാണ്.
മാത്രവുമല്ല തീക്കറുപ്പൻ തുമ്പിയുടെ ഉരസ്സിന്റെ മുകൾ ഭാഗത്തുള്ള മഞ്ഞ വരകൾ ഈ തുമ്പിയിൽ കാണുകയില്ല.
പരമ്പരാഗത താരതമ്യപഠനങ്ങൾ കൂടാതെ DNA പഠനങ്ങൾ കൂടി പൂർത്തീകരിച്ചാണ് വയനാടൻ തീക്കറുപ്പൻ തുമ്പി പുതിയ സ്പീഷീസ് തന്നെയാണെന്ന് ഉറപ്പ് വരുത്തിയിട്ടുള്ളത്.
ഇന്ത്യയിൽ DNA പഠനം വഴി തുമ്പികളിൽ പുതിയ സ്പീഷീസിനെ സ്ഥിരീകരിക്കുന്നത് ആദ്യമായാണ്.
വയനാടൻ തൊണ്ടി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മാർച്ച് മുതൽ തുടരുന്നു.
കേരളത്തിലെ ഒരു പരമ്പരാഗതനെല്ലിനമാണ് വയനാടൻ തൊണ്ടി.
വൃത്ത വൃത്ത
ഒരു മലയാള ഭാഷ വൃത്തമാണ് ‌"വൃത്ത" ലക്ഷണം
നയുഗസഗുരുയുഗളം വൃത്ത ref അവലംബം വൃത്തമഞ്ജരിയിലെ വൃത്തങ്ങൾ
വൃത്തം ഇംഗ്ലീഷ് വിലാസം https://ml.wikipedia.org/wiki/Circle വൃത്തം, കേന്ദ്രം, വ്യാസം, ആരം, സ്പർശരേഖ ഇവ എന്താണെന്നു കാണാം
ഒരു ദ്വിമാനതലത്തിൽ കേന്ദ്രബിന്ദുവിൽ നിന്ന് നിശ്ചിത ദൂരത്തിൽ അതേ തലത്തിൽ സ്ഥിതി ചെയ്യുന്ന എല്ലാ ബിന്ദുക്കളുടേയും ഗണത്തെ പ്രതിനിധീകരിക്കുന്ന ജ്യാമിതീയ രൂപമാണ്‌ വൃത്തം (വട്ടം) .
ഒരു തലത്തിൽ സ്ഥിതി ചെയ്യുന്ന വശങ്ങളില്ലാത്ത ഏക ജ്യാമിതീയ രൂപമാണ്‌ വൃത്തം.
വൃത്തം എന്ന പദം പലപ്പോഴും വക്രതയിലുള്ള ബിന്ദുക്കളെ സൂചിപ്പിയ്ക്കുന്നതിലുപരിയായി വൃത്തപരിധിയ്ക്കുള്ളിലെ തലത്തെയാണ് വിവരിയ്ക്കുന്നത്.
ഏറ്റവും കുറഞ്ഞ ചുറ്റളവിൽ ഏറ്റവും കൂടിയ ഉപരിതല വിസ്തീർണ്ണം ഈ രൂപത്തിന്റെ മറ്റൊരു പ്രത്യേകതയാണ്.
ഈ ഒരു പ്രത്യേകതയാണ്‌ കിണറിന്റെ ആകൃതി വൃത്തത്തിൽ ആകാൻ കാരണം.
ദ്വിതല യൂക്ലീഡിയൻ രൂപമാണ് വൃത്തം.
വൃത്തം കോണികങ്ങൾ എന്ന വിഭാഗത്തിൽ ഉൾപ്പെടുന്നു.
ഒരു വൃത്തസ്തൂപിക അതിന്റെ അക്ഷത്തിന് ലംബമായ തലവുമായി യോജിയ്ക്കുമ്പോഴാണ് വൃത്തം ഉണ്ടാകുന്നത്.
ഇപ്രകാരം r ആരവും (h,k) കേന്ദ്രവുമായ വൃത്തത്തിന്റെ ( x − h ) 2 + ( y − k ) 2 = r 2 {\displaystyle (x-h)^{2}+(y-k)^{2}=r^{2}} എന്ന സമവാക്യം ലഭിയ്ക്കുന്നു.
ദീർഘവൃത്തത്തിന്റെ ഒരു പ്രത്യേകരൂപമാണ് വൃത്തം.
വൃത്തകേന്ദ്രത്തിൽ നിന്നും വൃത്തപരിധിയിലുള്ള ഏതൊരു ബിന്ദുവിലേയ്ക്കുമുള്ള അകലം തുല്യമായിരിയ്ക്കും.
ആരം
കേന്ദ്രബിന്ദുവിൽ നിന്ന് വൃത്തത്തിലെ ഏതൊരു ബിന്ദുവിലേക്കും ഉള്ള ദൂരത്തെ ആരം എന്നു പറയുന്നു.
വൃത്തപരിധിയും വിസ്തീർണ്ണവും ആരത്തെ അടിസ്ഥാനമാക്കിയാണ് നിർണ്ണയിയ്ക്കുന്നത്.
വ്യാസം
വൃത്തത്തിലെ രണ്ടു ബിന്ദുക്കൾ കൂട്ടി യോജിപ്പിക്കുമ്പോഴുണ്ടാകുന്ന രേഖാഖണ്ഡം അതിന്റെ കേന്ദ്രത്തിലൂടെ കടന്നു പോകുന്നുവെങ്കിൽ ആ രേഖാഖണ്ഡത്തിന്റെ നീളത്തെയാണു വ്യാസം എന്നു പറയുന്നത്.
സവിശേഷതകൾ വൃത്തത്തിലെ ഒരു വ്യാസത്തിൻ്റെ അറ്റങ്ങൾ വൃത്തത്തിലെ മറ്റേതൊരു ബിന്ദുവുമായി യോജിപ്പിച്ചാലും കിട്ടുന്നത് മട്ടകോൺ ആണ്.
വൃത്തത്തിലെ ഒരു വ്യാസത്തിൻ്റെ രണ്ടറ്റത്തു നിന്ന് വരയ്ക്കുന്ന വരകൾ പരസ്പരം ലംബമാണെങ്കിൽ അവ കൂട്ടിമുട്ടുന്നത് വ്യത്തിലായിരിക്കും.
ഒരു വരയുടെ രണ്ടറ്റത്തുനിന്ന് പരസ്പരം ലംബമായി വരയ്ക്കുന്ന വരകളെല്ലാം, ആ വര വ്യാസമായ വൃത്തത്തിൽ കൂട്ടിമുട്ടുന്നു.
ഞാൺ ചാപം,ഞാൺ
ഒരു വൃത്തത്തിലെ ഏതെങ്കിലും ഒരു ബിന്ദുവിൽ ആരംഭിച്ച് അതേ വൃത്തത്തിലെ മറ്റൊരു ബിന്ദുവിൽ അവസാനിക്കുന്ന രേഖയെ ഞാൺ എന്നു വിളിക്കുന്നു.
ഒരു വൃത്തത്തിലെ ഏറ്റവും നീളമേറിയ ഞാൺ അതിന്റെ വ്യാസമാണ്‌ .
സവിശേഷതകൾ വൃത്തത്തിന്റെ വ്യാസമല്ലാത്ത മറ്റേതെങ്കിലും ഞാൺ അതിന്റെ ഒരു വശത്ത് വൃത്തത്തിലുണ്ടാക്കുന്ന കോണുകളെല്ലാം തുല്യമായിരിക്കും.
ഒരു വൃത്തത്തിലെ രണ്ടു ഞാണുകൾ വൃത്തത്തിനുള്ളിൽ മുറിച്ചു കടക്കുമ്പോൾ, രണ്ടു ഞാണുകളുടെയും ഭാഗങ്ങൾ തമ്മിലുള്ള ഗുണനഫലം തുല്യമാണ്.
ഒരു വൃത്തത്തിലെ രണ്ടു ഞാണുകൾ വൃത്തത്തിനുള്ളിൽ മുറിച്ചുകടക്കുമ്പോൾ, ഓരോ ഞാണിന്റെയും ഭാഗങ്ങൾ വശങ്ങളായ ചതുരങ്ങൾക്ക് ഒരേ പരപ്പളവാണ്.
വൃത്തത്തിലെ ഒരു വ്യാസത്തിനെ അതിനു ലംബമായ ഒരു ഞാൺ മുറിക്കുന്ന ഭാഗങ്ങളുടെ ഗുണനഫലം, ഞാണിന്റെ പകുതിയുടെ വർഗമാണ്.
വൃത്തത്തിലെ ഒരു വ്യാസത്തിനെ അതിനു ലംബമായ ഒരു ഞാൺ മുറിക്കുന്ന ഭാഗങ്ങൾ വശങ്ങളായ ചതുരത്തിന്റെ പരപ്പളവ്, ഞാണിന്റെ പകുതി വശമായ സമചതുരത്തിന്റെ പരപ്പളവിനു തുല്യമാണ്.
ഒരു ചതുരത്തിനെ അതേ പരപ്പളവുള്ള സമചതുരമാക്കാൻ ഈ തത്വം ഉപയോഗിക്കാം.
സ്പർശരേഖ(തൊടുവര)
വൃത്തത്തിലെ ഒരു ബിന്ദുവിലൂടെ മാത്രം കടന്ന് പോകുന്ന ഏത് വരകളേയും തൊടുവരകൾ(tangent) എന്നു പറയുന്നു.
സവിശേഷതകൾ തൊടുവര വൃത്തത്തെ സ്പർശിക്കുന്ന ബിന്ദുവിലേക്ക് വരയ്ക്കുന്ന ആരവും തൊടുവരയും പരസ്പരം ലംബമായിരിക്കും.
വൃത്തത്തിന്റെ പുറത്തുള്ള ഒരു ബിന്ദുവിൽ നിന്നും വൃത്തത്തിലേക്ക് വരയ്ക്കുന്ന തൊടുവരകളുടെ നീളം തുല്യമായിരിക്കും.
വൃത്തിന് പുറത്തുള്ള ഒരു ബിന്ദു, P -യിൽ വൃത്തത്തിലെ A, B എന്നീ ബിന്ദുക്കളിൽ നിന്നുള്ള രണ്ട് തെടുവരകൾ സംഗമിക്കുകയാണെങ്കിൽ, (വൃത്തകേന്ദ്രത്തെ O എന്ന് സൂചിപ്പിക്കുന്നു) ∠ AOB യുടെയും ∠ APB യുടെയും തുക 180° ആയിരിക്കും ചാപം
വൃത്തപരിധിയുടെ ഒരു ഭാഗത്തേയാണ് ചാപം എന്ന് പറയുന്നത്.
വൃത്തചാപം ഡിഗ്രിയിലാണ് പറയുന്നത്.
സവിശേഷതകൾ വൃത്തത്തിലെ ഏതു ചാപവും കേന്ദ്രത്തിലുണ്ടാക്കുന്ന കോണിന്റെ പകുതിയാണ് മറുചാപത്തിലുണ്ടാക്കുന്ന കോൺ.
വൃത്തത്തിലെ ഒരു ചാപം, മറുചാപത്തിലുണ്ടാക്കുന്ന കോണുകളെല്ലാം തുലമാണ്; അതേചാപത്തിലും  മറുചാപത്തിലുമുണ്ടാക്കുന്ന ഏത് ജോടി കോണുകളും അനുപൂരകമാണ്.
വൃത്തപരിധിയും വിസ്തീർണ്ണവും
വൃത്തത്തിന്റെ വക്രതയുടെ അതിർത്തിയെയാണ് വൃത്തപരിധി കൊണ്ടുദ്ദേശിക്കുന്നത്.
അതിർത്തിയുടെ നീളമാണ് വൃത്തപരിധിയുടെ അളവ്.
വൃത്തപരിധിയെ 360 തുല്യഡിഗ്രികളാക്കി ഭാഗിച്ചിരിയ്ക്കുന്നു.
വൃത്തപരിധിയും വ്യാസവും തമ്മിലുള്ള അംശബന്ധമാണ് പൈ, ഇതിന്റെ അളവാണ് 3.14159265.
ദ്വിമാനതലത്തിൽ തുല്യചുറ്റളവുള്ള ഏതൊരു രൂപത്തേക്കാളും വിസ്തീർണ്ണം കൂടുതൽ വൃത്തത്തിനാണ്.
സൂത്രവാക്യം വൃത്തപരിധിയുടെ നീളം(C) അളക്കുന്നതിനുള്ള സൂത്രവാക്യം:- C = π d = 2 π ⋅ r {\displaystyle C=\pi d=2\pi \cdot r}
r = ആരം, π {\displaystyle \pi } പൈ = 3.1415926 വൃത്തത്തിന്റെ വിസ്തീർ‌ണ്ണം(A) അളക്കുന്നതിനുള്ള സൂത്രവാക്യം:- A = π ⋅ r 2 {\displaystyle A=\pi \cdot r^{2}} വൃത്തത്തിന്റെ ചാപത്തിന്റെ നീളം = വൃത്തത്തിന്റെ ചുറ്റളവ് × ചാപത്തിന്റെ കേന്ദ്രകോൺ / 360° വൃത്തപരിധി വൃത്തവും ചതുർഭുജവും സവിശേഷതകൾ ഒരു ചതുർഭുജത്തിന്റെ മൂലകളെല്ലാം ഒരു വൃത്തത്തിലാണെങ്കിൽ അതിന്റെ എതിർകോണുകൾ അനുപൂരകമാണ്.
ഒരു ചതുർഭുജത്തിന്റെ മൂന്നു മൂലകളിൽക്കൂടി വരയ്ക്കുന്ന വൃത്തത്തിനു പുറത്താണ് നാലാമത്തെ മൂലയെങ്കിൽ, ആ മൂലയിലേയും എതിർമൂലയിലേയും കോണുകളുടെ തുക 180° യേക്കാൾ കുറവാണ്; അകത്താണെങ്കിൽ തുക 180 ° യേക്കാൾ കൂടുതലും.
ഒരു ചതുർഭുജത്തിന്റെ എതിർകോണുകൾ അനുപൂരകമാണെങ്കിൽ അതിന്റെ നാലു മൂലകളിൽക്കൂടിയും കടന്നു പോകുന്ന വൃത്തം വരയ്ക്കാം.
നാലു മൂലകളിൽക്കൂടിയും വൃത്തം വരയ്ക്കാൻ കഴിയുന്ന ചതുർഭുജത്തിന് ' ചക്രീയചതുർഭുജം' (Cyclic quadrilateral) പറയുന്നു.
എതിർകോണുകൾ അനുപൂരകമായ ചതുർഭുജങ്ങളാണ് ചക്രീയചതുർഭുജങ്ങൾ.
എല്ലാ ചതുരങ്ങളും സമപാർശ്വലംബകങ്ങളും  ചക്രീയചതുർഭുജങ്ങളാണ്.
അവലംബം ↑ http://www.physlink.com/Education/AskExperts/ae65.cfm Wikimedia Commons has media related to Circle .
വൃത്തം (കൃതിച്ഛന്ദസ്സ്)
സമവൃത്തപ്രകരണത്തിൽ വരുന്ന വൃത്തമാണ് വൃത്തം ലക്ഷണം
മൂന്നുവട്ടമിങ്ങു രേഫഭജങ്ങൾ ചേർന്നതും ഗലങ്ങൾ വൃത്തമെന്ന്.
രജ രജ രജ ഗല അല്ലെങ്കിൽ ഗുരു ലഘു എന്ന ക്രമത്തിൽ 20 അക്ഷരം ചേർന്ന് വരുന്ന വൃത്തമാണ് 'വൃത്തം'.
മോഹമാകുമന്ധകാരസന്തതിക്കുദിച്ചുയർന്നിടുന്ന ബാല- മോഹനാർക്കരശ്മിയായിടും സരസ്വതീപദാരവിന്ദരേണു ചീർത്ത മൗഢ്യമായ പങ്കഭാരമാണ്ടു കുണ്ഠമായി മേവിടുന്ന ചിത്തദർപ്പണം കണക്കിലൊന്നു തേച്ചഹോ തെളിച്ചിടേണമിന്ന് അവലംബം ↑ വൃത്തമഞ്ജരി, ഏ.
വൃത്തം (ഛന്ദഃശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Meter_(poetry)
ഛന്ദശ്ശാസ്ത്രമനുസരിച്ച് , അക്ഷരങ്ങളെയോ മാത്രകളെയോ അടിസ്ഥാനമാക്കി പദ്യം നിർമ്മിക്കുന്ന തോതാണ് വൃത്തം .
പദ്യസാഹിത്യത്തിൽ, അക്ഷരപദാദികൾ അനുവാചകർക്ക് ആസ്വാദ്യത പകരത്തക്കവിധം ക്രമീകരിക്കുന്ന രീതികളിൽ ഒന്നാണ്‌ വൃത്തം.
ഭാഷാവൃത്തം ,സംസ്കൃതവൃത്തം എന്നിങ്ങനെ വൃത്തങ്ങൾ രണ്ടുതരത്തിലുണ്ട്.
പദ്യം വാർക്കുന്ന തോതല്ലോ വൃത്തമെന്നിഹ ചൊൽ‌വത്
ഒരു പാദത്തിൽ ഒരക്ഷരം മുതൽ 26 അക്ഷരങ്ങൾ വരെയുള്ള ഛന്ദസ്സുകൾ സംസ്കൃതത്തിലുണ്ടെങ്കിലും , ഒരു വരിയിൽ 8 അക്ഷരം മുതൽ 21 അക്ഷരം വരെ വരുന്നവിധത്തിലുള്ള ഛന്ദസ്സുകളിലെ പ്രധാനവൃത്തങ്ങൾ മാത്രമേ കവികൾ സാധാരണയായി ഉപയോഗിക്കുന്നുള്ളൂ.
വൃത്തം എന്ന പേരിൽ തന്നെ ഒരു വൃത്തമുണ്ട്.
വർണവൃത്തങ്ങളും മാത്രാവൃത്തങ്ങളും
ഗണം തിരിക്കേണ്ട രീതി അനുസരിച്ച് "വർണവൃത്തങ്ങൾ" (അക്ഷരവൃത്തങ്ങൾ) എന്നും "മാത്രാവൃത്തങ്ങൾ" രണ്ടുതരത്തിലുള്ള വൃത്തങ്ങളുണ്ട്.
വർണവൃത്തങ്ങളിൽ 'മൂന്നക്ഷരം ഒരു ഗണം' എന്ന രീതിയിലും മാത്രാവൃത്തങ്ങളിൽ 'നാലുമാത്ര ഒരു ഗണം' എന്ന രീതിയിലുമാണ് ഗണങ്ങൾ.
ഇന്ദ്രവജ്ര , ഉപേന്ദ്രവജ്ര , ഉപജാതി , രതോദ്ധത , സ്വാഗത , വംശസ്ഥം ദ്രുതവിളംബിതം തുടങ്ങിയവ അക്ഷരവൃത്തങ്ങളും ആര്യ , ഗീതി , ഉദ്ഗീതി , ആര്യാഗീതി , വൈതാളീയം തുടങ്ങിയവ മാത്രാവൃത്തങ്ങളുമാണ്.
പദ്യത്തിന്റെ വൃത്തം കണ്ടെത്തുന്ന വിധം
ഒരു പദ്യത്തിന്റെ വൃത്തം കണ്ടുപിടിക്കുന്നതിന് പദ്യത്തിലെ അക്ഷരങ്ങളെ ആദ്യമായി മൂന്നക്ഷരങ്ങൾവീതം വരുന്ന ഗണങ്ങളായി തിരിക്കണം.
അനന്തരം ഗണത്തിലെ ഓരോ അക്ഷരവും ഗുരുവാണോ - ലഘുവാണോ എന്ന് കണ്ടെത്തി അക്ഷരത്തിന്റെ മുകളിൽ  ചിഹ്നങ്ങളുടെ സഹായത്തോടെ അടയാളപ്പെടുത്തണം.
ഗണങ്ങളുടെ പേര് നിർണയിച്ച് അതിന്റെ ആദ്യക്ഷരം ഓരോ ഗണത്തിന്റെയും മുകളിലായി എഴുതണം.
പിന്നീട് വൃത്തലക്ഷണപ്രകാരം വൃത്തം നിർണയിക്കാം.
ചില കവിതകളും അവയുടെ വൃത്തങ്ങളും ലക്ഷണങ്ങളും ബധിരവിലാപം- പുഷ്പിതാഗ്ര മഗ്ദലനമറിയം- മഞ്ജരി കൊച്ചു സീത - കാകളി സുന്ദരകാണ്ഡം- കളകാഞ്ചി കർണ്ണ പർവം- അന്നനട കരുണ- നതോന്നത വീണപൂവ്- വസന്തതിലകം ചിന്താവിഷ്ടയായ സീത - വിയോഗിനി കൃഷ്ണഗാഥ- മഞ്ജരി -   ശ്ലഥകാകളി കാകളി വൃത്തത്തിൽ രണ്ടാം പാദത്തിലന്ത്യമാം      രണ്ടക്ഷരം കുറച്ചീടിലതു മഞ്ചരിയായിടും .
മാമ്പഴം- കേക -     മൂന്നും രണ്ടും രണ്ടും  മൂന്നും രണ്ടും രണ്ടെന്നെഴുത്തുകൾ             പതിന്നാലിനാറുഗണം പാദം രണ്ടിലുമൊന്നുപോൽ     ഗുരുവൊന്നെങ്കിലും വേണം മാറാതോരോ ഗണത്തിലും     നടുക്കുയതി പാദാദി പൊരുത്തമിതുകേകയാം  .
കുചേലവൃത്തം വ‍ഞ്ചിപ്പാട്ട്-നതോന്നത    -  ഗണംദ്വ്യക്ഷരമെട്ടെണ്ണമൊന്നാംപാദത്തിൽ, മറ്റതിൽ     ഗണമാറരനില്കേണംരണ്ടുമെട്ടാമതക്ഷരേ     ഗുരുതന്നെയെഴുത്തെല്ലാമിശ്ശീലിൻപേർ നതേന്നത.
നളിനി - രഥോദ്ധത സൂര്യകാന്തി - കേക വൃത്തമഞ്ജരിയിലെ വൃത്തങ്ങൾ
വൃത്തം (വൃത്തം)
മൂന്നുവട്ടമിങ്ങു രേഫജങ്ങൾ ചേർന്നതും ഗലങ്ങൾ വൃത്തമെന്ന് രജ രജ രജ ഗല അല്ലെങ്കിൽ ഗുരു ലഘു എന്ന ക്രമത്തിൽ 20 അക്ഷരം ചേർന്നത് വൃത്തമെന്നു പേരായ വൃത്തം.
മോഹമാകുമന്ധകാരസന്തതിക്കുദിച്ചുയർന്നിടുന്ന ബാല -
മോഹനാർക്കരശ്മിയായിടും സരസ്വതീ പദാരവിന്ദരേണു
ചീർത്ത മൗഢ്യമായ പങ്കഭാരമാണ്ട കണ്ഠമായി മേവിടുന്ന
ചിത്തദർപ്പണം കണക്കിലൊന്നു തേച്ചഹോ തെളിച്ചിടേണമിന്ന്.
വൃത്താംശം ന്യൂനവൃത്താംശം പച്ചനിറത്തിലും ബൃഹത് വൃത്താംശം വെളളനിറത്തിലും കാണിച്ചിരിക്കുന്നു.
ഒരു ചാപവും അതിന്റെ രണ്ടറ്റങ്ങളിൽകൂടിയുള്ള ആരങ്ങളും ചേർന്ന  വൃത്തത്തളികയുടെ ഭാഗത്തെ വൃത്താംശം (Circular Sector) എന്ന് പറയുന്നു(ചിഹ്നം: ⌔) .
ഇതിലെ ചാപത്തിന്റെ കേന്ദ്ര കോണിനെ വൃത്താംശത്തിന്റെ കേന്ദ്ര കോൺ എന്ന് പറയുന്നു .
ഇതിലെ ചെറിയ വൃത്തഭാഗത്തെ ന്യൂനവൃത്താംശം എന്നും വലുതിനെ ബൃഹത് വൃത്താംശം എന്നും പറയുന്നു.
ചിത്രത്തിൽ, θ കേന്ദ്രകോണാണ്, r {\displaystyle r} വൃത്തത്തിന്റെ ആരം, കൂടാതെ L {\displaystyle L} ന്യൂനവൃത്താശത്തിന്റെ ചാപനീളം.
180 0 കേന്ദ്രകോണുള്ള ഒരു സെക്ടറിനെ അർദ്ധ തളിക എന്ന് വിളിക്കുന്നു, അത് വൃത്തത്തിന്റെ വ്യാസവും അർദ്ധവൃത്തവും ചേർന്നതാണ്.
ഇതര കേന്ദ്രകോണുകളുള്ള വൃത്താശങ്ങൾ ചതുർത്ഥാംശം (90 °), ഷഡാംശം (60 °), അഷ്ടമം (45 °) എന്നിവയാണ്, ഇവ യഥാക്രമം ഒരു പൂർണ്ണ വൃത്തത്തിന്റെ നാലിലൊന്ന്, ആറിലൊന്ന് അല്ലെങ്കിൽ എട്ടിലൊന്ന് ഭാഗമാണ്.
ചാപത്തിന്റെ അഗ്രങ്ങളിൽ നിന്നും വൃത്താംശത്തിലല്ലാത്ത വൃത്തത്തിലെ മറ്റേതെങ്കിലും ബിന്ദുവിലേയ്ക്ക് വരച്ചുയോജിപ്പിച്ചാലുണ്ടാകുന്ന കോൺ കേന്ദ്രകോണിന്റെ പകുതിയായിരിക്കും.
ഒരു വൃത്തത്തിന്റെ ആകെ വിസ്തീർണ്ണം π r 2 ആണ്.
വൃത്തത്തിന്റെ ആകെ കോൺ  2 π റേഡിയൻ ആണ്.
വൃത്താംശത്തിന്റെ വിസ്തീർണം കണ്ടുപിടിക്കുന്നതിന്  വൃത്തത്തിന്റെ വിസ്തീർണവും വൃത്താംശത്തിന്റെ കേന്ദ്രകോണിനെ 2 π കൊണ്ട് ഹരിച്ചുകിട്ടുന്ന ഭിന്നവും  കൊണ്ട് ഗുണിച്ചാൽ മതിയാകും .
കേന്ദ്രകോൺ റേഡിയനിലായിരിക്കണം.
A = π r 2 θ 2 π = r 2 θ 2 {\displaystyle A=\pi r^{2}\,{\frac {\theta }{2\pi }}={\frac {r^{2}\theta }{2}}} ചുറ്റളവ്
ഒരു വൃത്താംശത്തിന്റെ  ചുറ്റളവെന്നാൽ അതിന്റെ രണ്ട് ആരങ്ങളുടെയും ചാപനീളത്തിന്റെയും ആകെത്തുകയാണ്: P = L + 2 r = θ r + 2 r = r ( θ + 2 ) {\displaystyle P=L+2r=\theta r+2r=r(\theta +2)}
ഇവിടെ കേന്ദ്രകോൺ റേഡിയനിലാണ്.
ചാപത്തിന്റെ നീളം
ഒരു ചാപദൈർഘ്യത്തിനുള്ള സൂത്രവാക്യം: L = r θ {\displaystyle L=r\theta }
ഇവിടെ L ചാപദൈർഘ്യത്തെ പ്രതിനിധീകരിക്കുന്നു, r വൃത്തത്തിന്റെ ആരം പ്രതിനിധീകരിക്കുന്നു, തീറ്റ, റേഡിയൻ അളവിലുളള കേന്ദ്രകോണാണ്
കേന്ദ്രകോണിന്റെ മൂല്യം ഡിഗ്രിയിൽ  ആണെങ്കിൽ, ഇനിപ്പറയുന്ന സൂത്രവാക്യവും നമുക്ക് ഉപയോഗിക്കാം: L = 2 π r θ 360 {\displaystyle L=2\pi r{\frac {\theta }{360}}} ഞാണിന്റെ നീളം
ചാപത്തിന്റെ അഗ്രബിന്ദുക്കളെ ബന്ധിപ്പിച്ചുകൊണ്ടുളള ഞാണിന്റെ നീളം C = 2 R sin ⁡ θ 2 {\displaystyle C=2R\sin {\frac {\theta }{2}}}
ഇവിടെ C ഞാൺദൈർഘ്യത്തെ പ്രതിനിധീകരിക്കുന്നു, R വൃത്തത്തിന്റെ ആരം പ്രതിനിധീകരിക്കുന്നു, തീറ്റ റേഡിയനിലുളള കേന്ദ്രകോണിന്റെ അളവാണ്.
ഇതും കാണുക വൃത്ത ഖണ്ഡം - ഒരു വൃത്താംശത്തിലെ ചാപത്തിന്റെ രണ്ട് അന്തിമ പോയിന്റുകളും വൃത്തകേന്ദ്രവും ചേർന്ന രൂപംകൊണ്ട ത്രികോണം നീക്കം ചെയ്തതിനുശേഷം അവശേഷിക്കുന്ന  ഭാഗം.
കോണിക പരിച്ഛേദം അവലംബം
ഉറവിടങ്ങൾ ജെറാർഡ്, എൽജെവി, ദി എലമെന്റ്സ് ഓഫ് ജ്യാമിതി, എട്ട് പുസ്തകങ്ങളിൽ; അല്ലെങ്കിൽ, അപ്ലൈഡ് ലോജിക്കിലെ ആദ്യ ഘട്ടം (ലണ്ടൻ, ലോംഗ്മാൻ, ഗ്രീൻ, റീഡർ ആൻഡ് ഡയർ, 1874), പേ.
285 .
ലെജൻഡ്രെ, എ‌എം, എലമെന്റ്സ് ഓഫ് ജ്യാമിതി, ത്രിഗുണമിതി , ചാൾസ് ഡേവിസ്, എഡി.
(ന്യൂയോർക്ക്: എ.എസ്. ബാർൺസ് amp; കമ്പനി, 1858), പേ.
119 .
വൃത്തി ഇംഗ്ലീഷ് വിലാസം https://ml.wikipedia.org/wiki/Cleanliness
അണുക്കൾ , അഴുക്ക്, പൊടി അല്ലെങ്കിൽ മാലിന്യങ്ങൾ എന്നിവയിൽ നിന്ന് വിമുക്തമായ അവസ്ഥയാണ് വൃത്തി എന്ന് അറിയപ്പെടുന്നത്.
വൃത്തിയാക്കൽ അഥവാ ശുചീകരണത്തിലൂടെയാണ് പലപ്പോഴും വൃത്തി കൈവരിക്കുന്നത്.
സാംസ്കാരികമായി പറയുമ്പോൾ ശുചിത്വവും വൃത്തിയും സാധാരണയായി ഒരു നല്ല ഗുണമാണ്.
"ശുദ്ധി ദൈവഭക്തിയുടെ അടുത്താണ്"എന്നൊരു ആപ്തവാക്യം തന്നെയുണ്ട്.
ശുചിത്വം ആരോഗ്യം , സൗന്ദര്യം തുടങ്ങിയവക്ക് സംഭാവന നൽകുന്നതായി കണക്കാക്കാം.
ഒരു തുടർച്ചയായ നടപടിക്രമം അല്ലെങ്കിൽ ശീലങ്ങളുടെ ഒരു കൂട്ടം എന്ന നിലയിൽ പറയുമ്പോൾ, ശുചിത്വം എന്ന ആശയം പരിശുദ്ധിയിൽ നിന്ന് വ്യത്യസ്തമാണ്.
പരിശുദ്ധി എന്നത് ശാരീരികമോ ധാർമ്മികമോ ആചാരപരമോ ആയ ശുചിത്വ അവസ്ഥയാണ്.
ശുദ്ധി സാധാരണയായി ഒരു വ്യക്തിയുടെയോ വസ്തുവിന്റെയോ ഒരു ഗുണമാണെങ്കിലും, ശുചിത്വത്തിന് ഒരു സാമൂഹിക മാനവും ദിശയും ഉണ്ട്.
"ശുചിത്വം, സാമൂഹിക പൂർണതയെക്കുറിച്ചുള്ള നമ്മുടെ ആധുനിക സങ്കൽപ്പത്തിന് അത്യന്താപേക്ഷിതമാണ്" എന്ന് ജേക്കബ് ബുർകാർഡ് നിരീക്ഷിച്ചിട്ടുണ്ട്.
ഒരു വീടോ ജോലിസ്ഥലമോ വൃത്തിയുള്ളത് എന്ന് പറയാറുണ്ടെങ്കിലും ഇത്തരം സാഹചര്യങ്ങളിൽ പരിശുദ്ധമെന്ന് പറയാറില്ല.
അതുകൊണ്ട് തന്നെ പ്രായോഗിക തലത്തിൽ, വൃത്തി എന്നത് ശുചിത്വവും രോഗ പ്രതിരോധവുമായി ബന്ധപ്പെട്ടിരിക്കുന്നു.
ശാരീരിക ശുദ്ധി കൈവരിക്കുന്നതിനുള്ള ഒരു മാർഗമാണ് കഴുകൽ.
സാധാരണയായി വെള്ളവും പലപ്പോഴും ഏതെങ്കിലും തരത്തിലുള്ള സോപ്പ് അല്ലെങ്കിൽ ഡിറ്റർജന്റും ഉപയോഗിച്ച് കഴുകുന്നു.
നിർമ്മാണത്തിന്റെ പല രൂപങ്ങളിലും ക്ലീനിംഗ് നടപടിക്രമങ്ങൾ വളരെ പ്രധാനമാണ്.
ധാർമ്മിക ശ്രേഷ്ഠതയുടെയോ ബഹുമാനത്തിന്റെയോ അവകാശവാദമെന്ന നിലയിൽ, സാമൂഹിക വർഗം, മാനവികത, സാംസ്കാരിക സാമ്രാജ്യത്വം എന്നിവയുമായി ബന്ധപ്പെട്ട് സാംസ്കാരിക മൂല്യങ്ങൾ സ്ഥാപിക്കുന്നതിൽ ശുചിത്വം ഒരു പങ്കുവഹിച്ചിട്ടുണ്ട്.
വൃത്തി ശരിയായ ശുചിത്വവുമായി ബന്ധപ്പെട്ടിരിക്കുന്നു.
വൃത്തിയുള്ളയാളെണെന്ന് പറയപ്പെടുന്ന ഒരു വ്യക്തി സാധാരണയായി ശുചിത്വത്തെ ചിത്രീകരിക്കുന്നു.
മതം ക്രിസ്തുമതത്തിൽ
ആർത്തവം , പ്രസവം , ലൈംഗികബന്ധം, ത്വക്ക് രോഗം , മരണം , മൃഗബലി എന്നിവയുമായി ബന്ധപ്പെട്ട നിരവധി ശുദ്ധീകരണ ചടങ്ങുകൾ ബൈബിളിലുണ്ട് .
എത്യോപ്യൻ ഓർത്തഡോക്സ് തെവാഹെഡോ ചർച്ച് പല തരത്തിലുള്ള കൈകഴുകൽ നിർദ്ദേശിക്കുന്നു, ഉദാഹരണത്തിന് ശൗചാലയം അല്ലെങ്കിൽ കുളിമുറിയിൽ പോയ ശേഷം, അല്ലെങ്കിൽ പ്രാർത്ഥനയ്ക്ക് മുമ്പോ ഭക്ഷണം കഴിച്ചതിന് ശേഷമോ.
എത്യോപ്യൻ ഓർത്തഡോക്സ് തെവാഹെഡോ പള്ളിയിലെ സ്ത്രീകൾക്ക് ആർത്തവ സമയത്ത് പള്ളിയിൽ പ്രവേശിക്കുന്നത് നിരോധിച്ചിരിക്കുന്നു; അതുപോലെ പുരുഷന്മാർ തങ്ങളുടെ ഭാര്യമാരുമായി ലൈംഗികബന്ധത്തിൽ ഏർപ്പെട്ടതിന്റെ പിറ്റേന്ന് പള്ളിയിൽ പ്രവേശിക്കുന്നില്ല.
ക്രിസ്തുമതം എല്ലായ്പ്പോഴും ശുചിത്വത്തിന് ശക്തമായ ഊന്നൽ നൽകിയിട്ടുണ്ട്.
ആദ്യകാല ക്രിസ്ത്യൻ പുരോഹിതന്മാർ റോമൻ കുളങ്ങളിൽ മിശ്രിതമായി കുളിക്കുന്ന രീതിയെ അപലപിച്ചിട്ടുണ്ട്, അതുപോലെ തന്നെ പുരുഷന്മാർക്ക് മുന്നിൽ സ്ത്രീകൾ നഗ്നരായി കുളിക്കുന്ന പാഗൻ ആചാരവും സഭ വിലക്കുന്നുണ്ട്.
ഇത് ശുചിത്വത്തിനും നല്ല ആരോഗ്യത്തിനും സഹായകമായതായി ചർച്ച് ഫാദർ , അലക്സാണ്ട്രിയയിലെ ക്ലെമന്റ് പറയുന്നു.
ആശ്രമങ്ങൾക്കും തീർഥാടന സ്ഥലങ്ങൾക്കും സമീപം ഇരുലിംഗക്കാർക്കും പ്രത്യേകമായി പൊതു കുളി സൗകര്യങ്ങളും സഭ നിർമ്മിച്ചു; കൂടാതെ, മധ്യകാലഘട്ടത്തിന്റെ ആരംഭം മുതൽ മാർപ്പാപ്പമാർ പള്ളി ബസിലിക്കകളിലും ആശ്രമങ്ങളിലും കുളിക്കാറുണ്ട്.
ശാരീരിക ആവശ്യമെന്ന നിലയിൽ കുളിക്കുന്നതിന്റെ മൂല്യത്തെക്കുറിച്ച് ഗ്രിഗറി മാർപ്പാപ്പ തന്റെ അനുയായികളെ ഉദ്ബോധിപ്പിച്ചു.
ഹിന്ദുമതത്തിൽ
ഹിന്ദുമതത്തിൽ , ശുദ്ധി ഒരു പ്രധാന പുണ്യമാണ്, ഭഗവദ്ഗീത അതിനെ വിശേഷിപ്പിക്കുന്നത് ഒരാൾ പരിശീലിക്കേണ്ട ദൈവിക ഗുണങ്ങളിലൊന്നായാണ്.
സംസ്കൃതത്തിൽ ശുചിത്വം എന്നതിനെ സൂചിപ്പിക്കുന്ന പദമാണ് സൗകം .
ഭഗവദ്ഗീത 13.8, 16.3, 16.7, 17.14, 18.42 എന്നീ അഞ്ച് ശ്ലോകങ്ങളിൽ ഈ വാക്ക് ആവർത്തിക്കുന്നു.
ശ്രീമദ് ഭാഗവതം 1.16.26, 1.17.24 (സത്യയുഗത്തിന്റെ നാല് പാദങ്ങളിൽ ഒന്നായി), 1.17.42, 3.28.4 (ആത്മീയ പരിശീലനമായി), 3.31.33 (ലൈംഗികതയ്ക്ക് അടിമപ്പെട്ടവർക്ക് ശുദ്ധി മനസ്സിലാകില്ല), 4.29.84 (ആത്മശുദ്ധി), 7.11.8-12 (സ്വീകരിക്കേണ്ട മുപ്പത് ഗുണങ്ങളിൽ ഒന്ന്), 7.11.21 (ഒരു ബ്രാഹ്മണന്റെ സ്വഭാവമായ ശുചിത്വം), 7.11.24 (ശുദ്ധി മികച്ച തൊഴിലാളിയുടെ ഗുണമാണ്), 11.3.24 (ഒരാൾ തന്റെ ഗുരുവിനെ സേവിക്കാൻ ശുചിത്വം പഠിക്കണം), 11.17.16 (വൃത്തി എന്നത് ബ്രാഹ്മണന്റെ സ്വാഭാവിക ഗുണമാണ്), 11.18.36 (വൃത്തി ഒരു പുണ്യമാണ്), 11.18.43 (ഒരു ഗൃഹനാഥൻ അനുഷ്ഠിക്കേണ്ട ഗുണം), 11.21.14 (ശരീരത്തെയും മനസ്സിനെയും ശുദ്ധീകരിക്കുന്നതിനുള്ള മാർഗം), 11.19.36-39 (ശുദ്ധി എന്നാൽ ആഗ്രഹം പ്രേരിപ്പിച്ച പ്രവർത്തനങ്ങളിൽ നിന്നുള്ള അകൽച്ചയാണ്) 12.2.1 (കലിയുഗത്തിന്റെ ഫലങ്ങൾ ശുചിത്വത്തിൽ) എന്നീ ശ്ലോകങ്ങളിൽ ശുദ്ധി പരമാർശിക്കുന്നു.
ശ്രീമദ് ഭാഗവതം ഈശ്വരകൃപ പ്രാപിക്കാൻ നേടേണ്ട മുപ്പത് ഗുണങ്ങളിൽ ഒന്നായി ശുചിത്വത്തെ അംഗീകരിക്കുകയും പന്ത്രണ്ട് പതിവ് കർത്തവ്യങ്ങളിൽ ആന്തരികവും ബാഹ്യവുമായ ശുദ്ധി ഉൾപ്പെടുത്തുകയും ചെയ്യുന്നു.
ഹിന്ദുമതത്തിലെ സത്യയുഗത്തിന്റെ സവിശേഷതയായ ഒരു ഉന്നതമായ ഗുണം കൂടിയാണ് ശുചിത്വം.
പല ഹൈന്ദവ ഗ്രന്ഥങ്ങളും പറയുന്നത് പോലെ, ശുചിത്വം ദൈവവുമായി ബന്ധപ്പെട്ട ഒരു മാർഗമാണ്.
ഹിന്ദുമതം ബാഹ്യമായ വൃത്തിയെ മാത്രമല്ല, ആന്തരിക വൃത്തിയെയോ പരിശുദ്ധിയെയോയും പ്രകീർത്തിക്കുന്നു.
അവരുടെ മനസ്സ് സർവ്വശുദ്ധമായ ഭഗവാനിൽ നിരന്തരം ലയിച്ചിരിക്കുന്നതിനാൽ, ഭക്തർ കാമം, ക്രോധം, അത്യാഗ്രഹം, അസൂയ, അഹംഭാവം തുടങ്ങിയ വൈകല്യങ്ങളിൽ നിന്ന് ആന്തരികമായി ശുദ്ധീകരിക്കപ്പെടുന്നു.
ഈ മാനസികാവസ്ഥയിൽ, അവർ സ്വാഭാവികമായും ബാഹ്യ ശരീരത്തെയും പരിസ്ഥിതിയെയും ശുദ്ധമായി സൂക്ഷിക്കാൻ ഇഷ്ടപ്പെടുന്നു.
അങ്ങനെ, "ദൈവഭക്തിയുടെ അടുത്താണ് ശുചിത്വം" എന്ന പഴഞ്ചൊല്ലിന് അനുസൃതമായി, അവ ബാഹ്യമായും ശുദ്ധമാവും.
ശ്രീമദ് ഭാഗവതവും ആന്തരികവും ബാഹ്യവുമായ ശുദ്ധിയെക്കുറിച്ച് വിശദീകരിക്കുന്നു.
ഇത് ശുചിത്വത്തിന് ആഴത്തിലുള്ള അർത്ഥവും നൽകുന്നു.
ശ്രീമദ് ഭാഗവതത്തിൽ 11.19.36-39, ശുചിത്വം എന്നത് ആഗ്രഹത്താൽ പ്രേരിപ്പിക്കുന്ന പ്രവർത്തനങ്ങളിൽ നിന്നുള്ള വേർപിരിയൽ എന്നും നിർവചിക്കപ്പെടുന്നു.
അതിനാൽ, ശുചിത്വം എന്നാൽ ഭൗതികമായ കെട്ടുപാടുകൾ ഉപേക്ഷിക്കുക എന്നാണ് അർത്ഥമാക്കുന്നത്, ഒരാളുടെ ചർമ്മം ഇടയ്ക്കിടെ വെള്ളത്തിൽ കഴുകുക എന്നല്ല.
ഏഴ് പുണ്യനദികളിൽ കുളിക്കുന്നത് മനസ്സിനെ ശുദ്ധീകരിക്കുകയും പുണ്യം വർദ്ധിപ്പിക്കുകയും ചെയ്യും എന്നൊരു വിശ്വാസം ഹിന്ദുക്കളക്കിടയിലുണ്ട്.
അതിനാൽ, പുണ്യനദികളുടെ സാന്നിധ്യം വിളിച്ചറിയിക്കുന്നതിനായി ചിലർ ദിവസേന കുളിക്കുന്നതിന് മുമ്പ് " ഔം ഗംഗേ ച യമുനേ ചൈവ ഗോദാവരി സരസ്വതി|നർമ്മദേ സിദ്ധു കാവേരി ജലേസ്മിൻ സമ്നിധി കുരു " [ഈ ജലത്തിൽ, ഗംഗ, യമുന, ഗോദാവരി, സരസ്വതി, നർമ്മദ, സിന്ധു, കാവേരി എന്നീ നദികളിൽ നിന്നുള്ള പുണ്യജലത്തിന്റെ സാന്നിധ്യം ഞാൻ അനുഭവിക്കുന്നു] എന്ന ശ്ലോകം ചൊല്ലാറുണ്ട്.
എല്ലാ ഹിന്ദുക്കളും ക്ഷേത്രങ്ങളിൽ പ്രവേശിക്കുന്നതിന് മുമ്പ് കുളിച്ചിരിക്കണം.
ക്ഷേത്രത്തിൽ പ്രവേശിക്കുന്നതിന് മുമ്പ് അവർ കാലുകൾ കഴുകുകയും ചെയ്യുന്നു.
ചില യാഥാസ്ഥിതിക ഹിന്ദു വീടുകളിൽ, ഒരു ശവസംസ്കാരം സന്ദർശിച്ച ശേഷം കുളിക്കുന്നത് ആവശ്യമാണ്, കാരണം ഇത് ഒരു അശുഭകരമായ കാര്യമാണെന്ന് ചില ഹിന്ദുക്കൾ വിശ്വസിക്കുന്നു.
എല്ലാ വർഷവും ദീപാവലി ആഘോഷിക്കാൻ തയ്യാറെടുക്കുന്ന ഹിന്ദുക്കളും അവരുടെ വീടുകൾ നന്നായി വൃത്തിയാക്കുന്നു, അത് ഭാഗ്യം കൊണ്ടുവരുമെന്ന് അവർ വിശ്വസിക്കുന്നു.
വീട് വൃത്തിയായി സൂക്ഷിക്കുന്നതും വലിയ ഭക്തിയും ലക്ഷ്മി ദേവിയെ അവരുടെ വാസസ്ഥലത്തേക്ക് സ്വാഗതം ചെയ്യുന്നതിനുള്ള ആംഗ്യമാണെന്ന് മിക്ക ഹിന്ദുക്കളും വിശ്വസിക്കുന്നു.
ചില യാഥാസ്ഥിതിക ഹിന്ദുക്കൾ വെള്ളിയാഴ്ച വീട് വൃത്തിയാക്കുന്നതിൽ നിന്ന് വിട്ടുനിൽക്കുന്നു, കാരണം ഇത് ലക്ഷ്മി ദേവിക്ക് സമർപ്പിച്ചിരിക്കുന്ന ദിവസമാണ്, ആ ദിവസം വീടുകൾ വൃത്തിയാക്കുന്നത് അശുഭകരമായി കണക്കാക്കുന്നു, അതിനാൽ ബാക്കിയുള്ള ദിവസങ്ങളിൽ അവർ വീട് വൃത്തിയാക്കുന്നു.
ദീപാവലി, പൊങ്കൽ അല്ലെങ്കിൽ ഭോൽ എന്നിവയ്‌ക്ക് തയ്യാറെടുക്കുന്നതിനായി തമിഴ്‌ജനങ്ങളും അവരുടെ വീടുകൾ വൃത്തിയായി സൂക്ഷിക്കുന്നു.
ഇസ്ലാമിൽ
വൃത്തിയുടെയും വ്യക്തിശുചിത്വത്തിന്റെയും പ്രാധാന്യം ഇസ്‌ലാം ഊന്നിപ്പറയുന്നു.
ഖുർആനിൽ ശുചിത്വത്തെക്കുറിച്ച് ചർച്ച ചെയ്യുന്ന നിരവധി സൂക്തങ്ങളുണ്ട്.
ഉദാഹരണത്തിന്, "...തീർച്ചയായും, തന്നിലേക്ക് നിരന്തരം തിരിയുന്നവരെ അല്ലാഹു ഇഷ്ടപ്പെടുന്നു, കൂടാതെ 'തങ്ങളെത്തന്നെ ശുദ്ധവും വൃത്തിയുള്ളതുമായി പാലിക്കുന്നവരെ അവൻ സ്നേഹിക്കുന്നു" (2:222).
കൂടാതെ, "...പള്ളിയിൽ, ശുദ്ധവും വൃത്തിയുള്ളതുമായി ആയിരിക്കാൻ ഇഷ്ടപ്പെടുന്ന പുരുഷന്മാരുണ്ട്. സ്വയം ശുദ്ധവും വൃത്തിയുള്ളതുമായവരെ അല്ലാഹു ഇഷ്ടപ്പെടുന്നു" (9:108).
ഇസ്ലാമിക മതബോധനത്തിന്റെ ഗ്രന്ഥത്തിലെ  ആദ്യ പാഠങ്ങൾ ശുചിത്വത്തിന്റെ വിഷയങ്ങളാണ്.
ശുചിത്വ പുസ്തകത്തിൽ ആദ്യം പഠിപ്പിക്കുന്ന വിഷയങ്ങളിൽ എന്താണ് ശുദ്ധമായത്, ശുദ്ധത എന്നാലെന്താണ്, വൃത്തിയില്ലാത്തത് എന്താണ്, ആളുകൾ ശുദ്ധീകരിക്കേണ്ടത് എന്തിൽ നിന്നാണ്, എങ്ങനെ വൃത്തിയാക്കണം, ഏത് വെള്ളം വൃത്തിയാക്കാൻ ഉപയോഗിക്കണം എന്നെല്ലാം ഉൾപ്പെടുന്നു.
എല്ലാ പ്രാർഥനയ്‌ക്കും മുമ്പായി മുസ്‌ലിംകൾ വുദു ചെയ്യേണ്ടതുണ്ട്, എല്ലായ്‌പ്പോഴും വുദു ചെയ്യുന്ന അവസ്ഥയിൽ തുടരാൻ ശുപാർശ ചെയ്യുന്നു.
അതുപോലെ ഇസ്ലാമിക വിശ്വാസികൾ വെള്ളിയാഴ്ച പ്രാർത്ഥനയ്ക്ക് ( ജുമാ ) മുമ്പായി ഒരു ആചാരപരമായ കുളി ( ഗുസ്ൽ ) നടത്തുന്നു.
പാപം ചെയ്തതിനു ശേഷവും ആത്മീയ വിശുദ്ധിക്ക് ആചാരപരമായ കുളി ശുപാർശ ചെയ്യപ്പെടുന്നു, കൂടാതെ ശവസംസ്കാരത്തിൽ മൃത ദേഹം കഴുകിയവർക്ക് ഇത് അത്യാവശ്യമാണ്.
അതിഥികൾ വരുന്നതിന് മുമ്പോ വിരുന്നിന് മുമ്പോ ( ഈദുൽ ഫിത്തർ , ഈദുൽ അദ്ഹ ), വിശുദ്ധ ദിനരാത്രങ്ങൾ എന്നിവയിൽ വീടുകൾ വൃത്തിയാക്കുന്നതിന് മുസ്ലീങ്ങൾ പ്രത്യേക ശ്രദ്ധ നൽകുന്നു.
ഏഴാം നൂറ്റാണ്ട് മുതൽ ഉള്ളതെന്ന് കരുതുന്ന ഇസ്‌ലാമിക ശുചിത്വ നിയമശാസ്ത്രത്തിന് നിരവധി വിപുലമായ നിയമങ്ങളുണ്ട്.
തഹാറയിൽ (ആചാര ശുദ്ധി) അഞ്ച് ദൈനംദിന സ്വലാത്ത് പ്രാർത്ഥനകളിൽ വുദു ചെയ്യുന്നു, അതുപോലെ പതിവായി ഗുസ്ൽ (കുളി) നടത്തുന്നു, ഇത് ഇസ്ലാമിക ലോകത്തിലുടനീളം ബാത്ത്ഹൗസുകൾ നിർമ്മിക്കുന്നതിലേക്ക് നയിച്ചു.
ഇസ്‌ലാമിക ശുചിത്വത്തിന് ടോയ്‌ലറ്റ് ഉപയോഗിച്ചതിന് ശേഷം വെള്ളം ഉപയോഗിച്ച് കഴുകുക, ശുദ്ധി, രോഗാണുക്കൾ കുറയ്ക്കുക എന്നിവ ആവശ്യമാണ്.
രോഗത്തിന്റെ പകർച്ചവ്യാധി / അണു സിദ്ധാന്തത്തിന്റെ ഒരു അടിസ്ഥാന രൂപം മധ്യകാല ഇസ്ലാമിക ലോകത്തിലെ വൈദ്യശാസ്ത്രത്തിൽ നിന്നാണ് വന്നത്.
പേർഷ്യൻ വൈദ്യനായ ഇബ്നു സീന (അവിസെന്ന എന്നും അറിയപ്പെടുന്നു) അദ്ദേഹത്തിന്റെ ദി കാനൻ ഓഫ് മെഡിസിനിൽ (1025) വൃത്തിയുടെ പ്രാധാന്യം നിർദ്ദേശിച്ചു.
ക്ഷയരോഗ പകർച്ചവ്യാധി ശ്രദ്ധയിൽപ്പെട്ട അദ്ദേഹം ആളുകൾക്ക് ശ്വാസം വഴി രോഗം മറ്റുള്ളവരിലേക്ക് പകർത്താൻ കഴിയുമെന്ന് സൂചിപ്പിച്ചു, കൂടാതെ വെള്ളത്തിലൂടെയും അഴുക്കുകളിലൂടെയും രോഗം പകരുന്നതിനെക്കുറിച്ച് ചർച്ച ചെയ്തു.
അദൃശ്യമായ പകർച്ചവ്യാധി എന്ന ആശയം ഒടുവിൽ ഇസ്ലാമിക പണ്ഡിതന്മാറാൽ വ്യാപകമായി അംഗീകരിക്കപ്പെട്ടു.
അയ്യൂബിദ് സുൽത്താനേറ്റിൽ , അവർ അവരെ നജസത്ത് ("അശുദ്ധ പദാർത്ഥങ്ങൾ") എന്നാണ് വിളിച്ചിരുന്നത്.
ഫിഖ്ഹ് പണ്ഡിതനായ ഇബ്‌നു അൽ-ഹാജ് അൽ- അബ്ദാരി (c. 1250-1336), ഇസ്ലാമിക ഭക്ഷണക്രമവും ശുചിത്വവും ചർച്ച ചെയ്യുന്നതിനിടയിൽ, പകർച്ചവ്യാധികൾ ജലം, ഭക്ഷണം, വസ്ത്രങ്ങൾ എന്നിവയെ എങ്ങനെ മലിനമാക്കുമെന്നും ജലവിതരണത്തിലൂടെ എങ്ങനെ വ്യാപിക്കാമെന്നും ഉപദേശവും മുന്നറിയിപ്പും നൽകി.
ശുചിതപരിപാലനം
രോഗത്തിന്റെ അണു സിദ്ധാന്തം (ജെം തിയറി) ആവിർഭവിച്ചത് മുതൽ, ശുചിത്വം എന്നതിനർത്ഥം രോഗാണുക്കളെയും മറ്റ് അപകടകരമായ വസ്തുക്കളെയും നീക്കം ചെയ്യുന്നതായി മാറിയിരിക്കുന്നു.
1989-ൽ ഡേവിഡ് സ്ട്രാച്ചൻ ബ്രിട്ടീഷ് മെഡിക്കൽ ജേർണലിൽ "ശുചിത്വ സിദ്ധാന്തം" അവതരിപ്പിച്ചപ്പോൾ, അണുവിമുക്തമായ അന്തരീക്ഷത്തിനായുള്ള അമിതമായ ആഗ്രഹത്തോടുള്ള പ്രതികരണം സംഭവിക്കാൻ തുടങ്ങി.
സാരാംശത്തിൽ, ഈ സിദ്ധാന്തം പറയുന്നത് പരിസ്ഥിതിയിലെ സൂക്ഷ്മാണുക്കൾ രോഗപ്രതിരോധ സംവിധാനത്തെ വികസിപ്പിക്കുന്നതിൽ ഉപയോഗപ്രദമായ പങ്ക് വഹിക്കുന്നു എന്നാണ്.
കുട്ടിക്കാലത്തുതന്നെ രോഗാണുക്കൾക്ക് വിധേയരാകുന്നത് കുറവായവർ, കുട്ടിക്കാലത്തും മുതിർന്നാലും ആരോഗ്യപ്രശ്നങ്ങൾ അനുഭവിക്കാനുള്ള സാധ്യത കൂടുതലാണ്.
അതിനാൽ, ശുചിത്വത്തിന്റെ മൂല്യനിർണ്ണയത്തിന് പ്രായോഗിക ആവശ്യങ്ങൾക്കായി ശുചിത്വത്തിന്റെ ആവശ്യകതകൾക്കപ്പുറം സാമൂഹികവും സാംസ്കാരികവുമായ ഒരു മാനമുണ്ട്.
വ്യവസായത്തിൽ, ഇന്റഗ്രേറ്റഡ് സർക്യൂട്ട് നിർമ്മാണവുമായി ബന്ധപ്പെട്ട ചില പ്രക്രിയകൾക്ക്, വൃത്തിയുള്ള മുറികളിൽ ജോലി ചെയ്യുന്ന വ്യവസ്ഥകൾ ആവശ്യമാണ്.